Source: https://www.minzp.sk/oblasti/ochrana-prirody-krajiny/spravne-konania/kraj-trencin/ou-trencin/ou-tn-oszp1-2014-025298-2-du.html
Timestamp: 2019-07-24 06:30:35+00:00
Document Index: 6091836

Matched Legal Cases: ['§1', '§4', '§13', '§14', '§13', '§14']

OU-TN-OSZP1-2014/025298-2/Ďu
MŽP - Tematické oblasti - Ochrana prírody a krajiny - Informácie o začatých správnych konaniach - Kraj Trenčín - Okresný úrad Trenčín - OU-TN-OSZP1-2014/025298-2/Ďu
Vec: Upovedomenie o začatí správneho konania – žiadosť obce Čierna Lehota o vydanie súhlasu na vyznačenie a budovanie náučného chodníka „K prameňom Bebravy“ a o umiestnenie informačných tabúľ na ňom
Okresný úrad Trenčín, odbor starostlivosti o životné prostredie, oddelenie ochrany prírody a vybraných zložiek životného prostredia kraja, oznamuje, že dňa 2.10. 2014 sa začal správne konanie, ako vecne a miestne príslušný orgán štátnej správy ochrany prírody a krajiny (ďalej len „orgán ochrany prírody“) podľa §1 ods.1 písm. b) a §4 ods. 1 zákona č. 525/2003 Z.z. o štátnej správe starostlivosti o životné prostredie a o zmene a doplnení niektorých zákonov v znení neskorších predpisov, na základe žiadosti Obce Čierna Lehota zo dňa 24.9. 2014.
Predmetom konania je vydanie súhlasu podľa §13 ods.2 písm. g) a písm. i), §14 ods. 2 písm. a) v znení §13 ods.2 písm. i) a §14 ods.2 písm. b) zákona č. 543/2002 Z.z. o ochrane prírody a krajiny v znení neskorších predpisov (ďalej len „ zákon o ochrane prírody a krajiny“) na vyznačenie a budovanie náučného chodníka „K prameňom Bebravy“ v dĺžke do 5 km a o umiestnenie 5 kusov informačných tabúľ na ňom. Navrhovaný náučný chodník sa nachádza v katastrálnom území Čierna Lehota. Navrhovaná trasa vedie po existujúcich lesných a poľných cestách a existujúcich chodníkoch v územím s 2. stupňom ochrany prírody v Území európskeho významu Kňaží stôl (SKUEV0275), v Území európskeho významu Baske (SKUEV0274), v ochrannom pásme Prírodnej pamiatky Stará Bebrava, v ktorom platí 3. stupeň ochrany prírody a zároveň v Chránenom vtáčom území Strážovské vrchy (SKCHVÚ028). Navrhovaná trasa má nadväzovať na existujúci náučných chodník Rohatá skala – Hrádok.
Vlastníci dotknutých pozemkov Urbárska spoločnosť a združenie vlastníkov lesa, pozemkové spoločenstvo Čierna Lehota, Západoslovenská vodárenská spoločnosť, a.s. a Obec Čierna Lehota dali k navrhovaným činnostiam svoje písomné súhlasy. Štátna ochrany prírody SR, Správa CHKO Ponitrie sa vo svojom stanovisku zn. 117/14 z 5.2. 2014 vyjadrila k navrhovaným činnostiam v zásade kladne.
1) Obec Čierna Lehota, Čierna Lehota č. 154, 956 53 pošta Slatina nad Bebravou
2) Urbárska spoločnosť a združenie vlastníkov lesa, pozemkové spoločenstvo Čierna Lehota, 956 53 pošta Slatina nad Bebravou
3) Západoslovenská vodárenská spoločnosť, a.s., Nábrežie za hydrocentrálou č. 4, 949 60 Nitra
5) ŠOP SR, Správa CHKO Ponitrie, Samova 3, 949 01 Nitra